OpenLLM-France/wikimedia huggingface dataset:
# Objectiu: Britney Spears

Objectiu: Britney Spears (originalment en anglès, Framing Britney Spears) és un documental estatunidenc del 2021 dirigit per Samantha Stark i produït per Jason Stallman, Sam Dolnick i Stephanie Priess. El documental segueix la vida i la carrera de la cantant Britney Spears; el seu ascens a la fama com a superestrella del pop mundial als 16 anys; el seu tracte gratuït i misogin per part dels mitjans de comunicació i dels paparazzi; la seva publicitada ruptura el 2007; la tutela que durant els anys 2008 i 2021 la va posar involuntàriament sota el control del seu pare Jamie Spears i el moviment Free Britney de la base de fans de la cantant.
El documental es va estrenar el 5 de febrer de 2021 com a edició de The New York Times Presents a FX i FX on Hulu. Poc després de l'emissió del documental, un jutge testamentari va desestimar les objeccions de Jamie pel que fa a l'acord de cotutela. El documental va obtenir l'aclamació de la crítica i una àmplia cobertura mediàtica internacional, contribuint a augmentar la conscienciació del públic general sobre la disputa de la tutela i una reavaluació del tracte masclista de Spears per part dels mitjans. El documental va guanyar el Premi TCA a la fita en notícies i informació, i va rebre dues nominacions a la 73a edició dels premis Creative Arts Emmy, inclosa la de millor documental o especial de no-ficció. El 21 de desembre de 2021 es va estrenar el doblatge en català al programa Sense ficció de TV3.

## Referències

* ↑ «Framing Britney Spears: Critics and fans welcome 'rigorous' documentary». , 08-02-2021 [Consulta: 8 febrer 2021].
* ↑ Maddaus, Gene. «Britney Spears Hearing: Judge Overrules Father's Objections to Joint Conservatorship Order». Variety, 11-02-2021. [Consulta: 12 febrer 2021].
* ↑ Framke, Daniel D'Addario, Caroline. «Best TV Shows of 2021». Variety.com, 03-12-2021. [Consulta: 23 desembre 2021].
* ↑ «"Sense ficció" estrena "Objectiu Britney Spears", la història de la cantant que va passar d'estrella global a joguina trencada, i recupera el documental "Amy: la noia darrera el nom "». CCMA, 20-12-2021. [Consulta: 25 desembre 2021].
# Reims

Reims (en francès i oficialment) o Rems és un municipi francès, situat al departament del Marne i a la regió del Gran Est. L'any 2018 tenia 182.211 habitants. Junt amb Épernay és una de les capitals del vi Champagne.
A l'antiguitat era la capital de la tribu gal·la dels rems, i els romans l'anomenaren Durocortorum. Al final del segle v, el bisbe Sant Remigi de Reims hi va batejar el rei franc Clodoveu I. Des de llavors, Reims va ser la ciutat on tradicionalment es coronaven els reis de França, a la Catedral de Reims, un dels grans edificis gòtics de França.
Destruïda durant la Primera Guerra Mundial i reconstruïda posteriorment, també va ser ocupada per l'exèrcit alemany durant la Segona Guerra Mundial
Situada en una plana al nord del país, a uns 130 km de París i envoltada pel riu Vesle, afluent de l'Aisne, i el canal Marne-Aisne. Disposa d'un dels millors ports fluvials de França.

## Educació

* NEOMA Business School

## Llocs d'interès

* Catedral

## Referències

* ↑ «Reims». Nomenclàtor mundial. Institut d'Estudis Catalans, 2022.
* ↑ Moll, Juli. «Topònims i gentilicis catalans d'arreu del mon (quarta part)». Cercle Vallcorba.
* ↑ Juli Cèsar, De bello gallico VI, 43
# Armando Malet

Armando Malet (1905 – 1982) fou un advocat i polític uruguaià pertanyent al Partit Colorado.

## Biografia

Graduat en Dret per la Universitat de la República, Malet fou diputat durant els períodes 1951-1955 i 1955-1959.
Ocupà el càrrec d'Intendent de Montevideo. Durant el seu mandat, es creà el Planetari Municipal de la ciutat.
Fou ministre d'Hisenda entre l'1 de març de 1955 i el 5 de juny de 1956, durant el primer Consell Nacional de Govern. Entre 1969 i 1970 presidí el Banc de la República Oriental de l'Uruguai (BROU). De nou ocupà el càrrec de ministre d'Economia el 1970 durant la presidència de Jorge Pacheco Areco. Poc després, presidia el Banc Central de l'Uruguai durant un mes.
Fou nomenat ministre de Defensa del govern de Juan María Bordaberry Arocena entre l'1 de novembre de 1972 i el 7 de febrer de 1973.
També integrà l'Ateneu de Montevideo.

## Referències

* ↑ Diari Cambio Digital de Salto. «Recordando al Dr. Armando Malet» (en castellà). [Consulta: 5 març 2012].
* ↑ «Conferència de la UNESCO a Montevideo» (en castellà). [Consulta: 5 març 2012].

## Enllaços externs

* Idees i competència política a l'Uruguai (1960-1973) (castellà)
# Projecte de Constitució espanyola de 1873

El Projecte de Constitució espanyola de 1873 va ser un projecte de constitució redactat durant la fase federal de la I República Espanyola, amb el català Francesc Pi i Margall com a president. Aquesta Constitució preveia la formació de 15 estats federats, als quals s'hi afegirien amb igualtat de drets les colònies. El projecte de Constitució mai va ser aprovat, ja que el govern va caure l'endemà de la lectura.

## Referències

* ↑ Martí Gilabert, Francisco. La Primera República Española 1873 -1874 (en castellà). Ediciones Rialp, 2007, p. 55. ISBN 8432136514.

## Enllaços externs

* Explicacions sobre les diverses Constitucions espanyoles en català (pàgina web allotjada a Buxaweb.com)
# Incident de Gleiwitz

L'incident de Gleiwitz (alemany: Überfall auf den Sender Gleiwitz; polonès: Prowokacja gliwicka), també conegut com a Operació Himmler, és el nom donat a l'operació dirigida per Alfred Helmut Naujocks, sota les ordres de Reinhard Heydrich, pensada com a casus belli per a justificar la invasió de Polònia per l'Alemanya nazi sense prèvia declaració de guerra el 31 d'agost de 1939. Va ser el més important dels 21 incidents diplomàtics invocats per Adolf Hitler en la seva intervenció al Reichstag per a justificar la invasió.
L'operació va consistir en un atac de tropes alemanyes amb uniforme polonès a l'emissora de ràdio fronterera alemanya de Gleiwitz, per a després difondre un missatge on s'animava la minoria polonesa de Silèsia a prendre les armes contra Adolf Hitler. Com a "prova" de l'atac, els nazis van assassinar i van vestir amb uniformes polonesos alguns presoners de camps de concentració.
Aquest pretext de la propaganda nazi va ser inútil, ja que ni França ni el Regne Unit ho van acceptar, van declarar la guerra a Alemanya després de la invasió de Polònia de 1939, i va començar així la Segona Guerra Mundial.

## Bibliografia

* John Toland, Adolf Hitler: The Definitive Biography, ISBN 0-385-42053-6.
* Dennis Whitehead, "The Gleiwitz Incident", After the Battle Magazine Number 142 (March 2009)
* Stanley S. Seidner, Marshal Edward Śmigły-Rydz Rydz and the Defense of Poland, New York, 1978.
* Spieß / Lichtenstein Unternehmen Tannenberg. Der Anlass zum Zweiten Weltkrieg, Wiesbaden und München 1979.
# Bonners Ferry

Bonners Ferry (kutenai: k̓akanmituk ʔa·kaq̓ǂaʔhaǂ, ʔaq̓anqmi) és una població dels Estats Units a l'estat d'Idaho. Segons el cens del 2000 tenia 2.515 habitants.

## Demografia

Segons el cens del 2000, Bonners Ferry tenia 2.515 habitants, 1.027 habitatges, i 650 famílies. La densitat de població era de 458 habitants per km².
Dels 1.027 habitatges en un 31,7% hi vivien nens de menys de 18 anys, en un 48% hi vivien parelles casades, en un 11,2% dones solteres, i en un 36,7% no eren unitats familiars. En el 32,9% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3.
Per edats la població es repartia de la següent manera: un 26,9% tenia menys de 18 anys, un 8,2% entre 18 i 24, un 24,5% entre 25 i 44, un 21,3% de 45 a 60 i un 19,1% 65 anys o més.
L'edat mediana era de 39 anys. Per cada 100 dones de 18 o més anys hi havia 86,8 homes.
La renda mediana per habitatge era de 24.509 $ i la renda mediana per família de 35.237 $. Els homes tenien una renda mediana de 28.558 $ mentre que les dones 16.776 $. La renda per capita de la població era de 13.343 $. Aproximadament el 17,3% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «FirstVoices: Nature / Environment – place names: words. Ktunaxa.». [Consulta: 7 juliol 2012].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bonners Ferry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Bonners Ferry». American Fact Finder. Oficina del Cens dels Estats Units, 12-01-2010.
# Objectiu Guadalupe

Objectiu Guadalupe (francès Objectif Guadeloupe, OG) és un partit polític de Guadalupe format el 1994 per Lucette Michaux-Chevry amb les seccions guadalupenyes dels dos principals partits de dreta francesa, el Reagrupament per la República (RPR) i la Unió per a la Democràcia Francesa (UDF). Amb ells dos fou elegida presidenta del Consell Regional de Guadalupe fins que fou derrotada el 2004 pel socialista Victorin Lurel. El 5 de juny de 2005 va deixar el càrrec a Laurent Bernier A les darreres eleccions locals i municipals s'ha presentat conjuntament amb la Unió pel Moviment Popular.

## Referències

* ↑ Europe Year Book 2004 fent referència als orígens d'Objectiu Guadalupe
* ↑ resultats de les eleccions de 2004
* ↑ «Objectif Guadeloupe change de direction». Arxivat de l'original el 2009-09-21. [Consulta: 18 octubre 2009].
# Rein Taaramäe

Rein Taaramäe (Tartu, 24 d'abril de 1987) és un ciclista estonià, professional des del 2008. Actualment corre a l'equip Intermarché-Wanty-Gobert Matériaux.
En el seu palmarès destaquen nombrosos campionats nacionals en ruta i de contrarellotge individual, així com el Tour de l'Ain del 2009, dues etapes de la Volta a Espanya, una el 2011 i una altra el 2021; i una etapa al Giro d'Itàlia de 2016.

## Palmarès

* 2006
** Campió d'Estònia de contrarellotge sub-23
** 1r al GP Ouest-France sots23
** Vencedor d'una etapa a la Kreiz Breizh Elites
* 2007
** Vencedor d'una etapa al Circuit de les Ardenes
* 2008
** Vencedor de 2 etapes al Gran Premi de Portugal
** Vencedor d'una etapa al Tour de l'Avenir
* 2009
** Campió d'Estònia en ruta
** Campió d'Estònia en contrarellotge
** Campió d'Estònia sub-23 en ruta
** 1r al Tour de l'Ain i vencedor d'una etapa
** Vencedor de la classificació de la muntanya a la Volta a Euskadi
* 2011
** Campió d'Estònia en contrarellotge
** Vencedor d'una etapa a la Volta a Espanya
** Vencedor de la classificació dels joves a la París-Niça
* 2012
** Campió d'Estònia en contrarellotge
* 2013
** Campió d'Estònia en ruta
* 2014
** 1r al Tour del Doubs
** Vencedor d'una etapa a la Volta a Turquia
* 2015
** 1r a la Volta a Múrcia
** 1r a la Volta a Burgos
** 1r a l'Arctic Race of Norway
* 2016
** 1r a la Volta a Eslovènia i vencedor d'una etapa
** Vencedor d'una etapa al Giro d'Itàlia
* 2019
** Campió d'Estònia en contrarellotge
* 2021
** Campió d'Estònia en contrarellotge
** Vencedor d'una etapa a la Volta a Espanya
* 2022
** Campió d'Estònia en contrarellotge
* 2023
** Campió d'Estònia en contrarellotge
* 2024
** Campió d'Estònia en contrarellotge

### Resultats a la Volta a Espanya

* 2009. 74è de la classificació general
* 2011. Abandona (17a etapa). Vencedor d'una etapa
* 2016. Abandona (7a etapa)
* 2017. 148è de la classificació general
* 2021. 55è de la classificació general. Vencedor d'una etapa
* 2022. Abandona (17a etapa)
* 2023. No surt (14a etapa)

### Resultats al Tour de França

* 2010. Abandona (13a etapa)
* 2011. 11è de la classificació general
* 2012. 36è de la classificació general
* 2013. 102è de la classificació general
* 2014. 88è de la classificació general
* 2015. Abandona (11a etapa)
* 2018. Fora de control (12a etapa)
* 2019. 66è de la classificació general

### Resultats al Giro d'Itàlia

* 2016. 29è de la classificació general. Vencedor d'una etapa
* 2021. 51è de la classificació general
* 2022. 46è de la classificació general
* 2023. No surt (10a etapa)

## Referències

* ↑ Inicialment 12è, passà a ser 11è després de la desqualificació d'Alberto Contador el febrer de 2012

## Enllaços externs

* Fitxa de Rein Taaramäe a sitiodeciclismo.net
* Rein Taaramäe a ProCyclingStats
# Armando Merodio Pesquera

Armando Merodio Pesquera (Barcelona, 23 d'agost de 1935 - Bilbao, 21 de juny de 2018) va ser un futbolista basc que jugava en la posició de davanter.

## Trajectòria

Era fill del pilotari Chiquito de Gallarta. A causa de la professió paterna va néixer a Barcelona i va viure els seus tres primers anys allà fins a la família va tornar a Bilbao. A Biscaia, el seu primer contacte amb el futbol va ser al Santiago Apòstol FC. Posteriorment va passar per diversos equips: CD Gallarta, CD Getxo i Barakaldo CF, el 1954. El març de 1956 va fitxar per l'Athletic Club, on va jugar fins al 1963. L'11 de març de 1956 va debutar en una victòria per 2-1 davant l'Atlètic de Madrid.
En la jornada 17 de la temporada 1958-59 de Primera Divisió, Merodio es va convertir en el primer jugador en la història de la lliga a marcar 5 gols en un partit en camp contrari. Va ser a l'antic camp de l'Osasuna, l'11 de gener de 1959, en un partit en què l'Athletic Club va guanyar els navarresos per un contundent 1-8. Merodio va marcar en els minuts 30, 37, 74, 75 i 83.
El 1963 va passar a integrar l'equip del Real Murcia, on va estar fins al 1965. El 1965 va marxar al Recreativo de Huelva, on va passar una temporada. El 1966 va passar a formar part de les files de la SD Indautxu, on va penjar les botes a l'any 1967.

## Clubs

| Club | Any |
| Barakaldo CF | 1954-1956 |
| Athletic de Bilbao | 1956-1963 |
| Real Murcia | 1963-1965 |
| Recreativo de Huelva | 1965-1966 |
| SD Indautxu | 1966-1967 |

## Palmarès

* 1 lliga espanyola (Primera Divisió): 1955/1956.
* 2 copes d'Espanya (Copa del Generalísimo): 1955-56, 1957-58.

## Referències

* ↑ «Armando Merodio Pesquera». BDFutbol. [Consulta: 12 agost 2019].
* ↑ «Fallece Armando Merodio, delantero del Athletic en los 50» (en castellà), 22-06-2018. [Consulta: 12 agost 2019].
* ↑ Subirán, Jordi «La gran tarde de Merodio en Pamplona» (en castellà). Mundo Deportivo, 12-03-2019 [Consulta: 12 agost 2019].
# Projecte de cronologia Xia Shang Zhou

El projecte de cronologia Xia Shang Zhou (xinès simplificat:夏商周断代工程, pinyin: Xià Shāng Zhōu Duàndài Gōngchéng) fou un projecte multidisciplinari comissionat per la República Popular de la Xina el 1996 determinar amb exactitud la ubicació i calendari de la dinastia Xia, la dinastia Shang i la dinastia Zhou. Uns 200 experts van participar en el projecte. Els resultats del projecte van ser fets conèixer el novembre del 2000.
Convencionalment, l'any 841 aC va marcar l'inici de la regència Gonghe, durant la dinastia Zhou, i el primer any de datació anuals consecutiu de la història xinesa. El projecte de cronologia Shang Xia Zhou tenia com a objectiu oferir les dates exactes per abans de llavors. Hi han hagut, però, diverses controvèrsies relacionades amb el projecte.

## Metodologia

El projecte correlacionà datació per radiocarboni, mètodes de datació arqueològics, anàlisi textual històrica, astronomia i l'ús d'altres mètodes interdisciplinaris per aconseguir més precisió temporal i geogràfica.

## Controvèrsies

Hi ha certa controvèrsia sobre els resultats del projecte. Una de les crítiques és que el projecte dona suport al concepte dels 5.000 anys d'història ininterrompuda i homogènia de la Xina, on les tres dinasties antigues (Xia, Shang i Zhou) van ser estats grans i poderosos—ignorant el fet que molts altres grups de persones (potser igualment d'avançades) existiren al llarg de la Xina i l'Àsia central durant aquest període.

## Referències

* ↑ Lee (2002)

## Bibliografia

* Douglas J. KEENAN (2002), "Astro-historiographic chronologies of early China are unfounded", East Asian History, 23: 61-68.
* Douglas J. KEENAN (2007), "Defence of planetary conjunctions for early Chinese chronology is unmerited", Journal of Astronomical History and Heritage, 10: 142–147.
* Yun Kuen LEE (2002), "Building the chronology of early Chinese history", Asian Perspectives: the Journal of Archaeology for Asia and the Pacific, 41.1: 15-42.
* LI Xueqin (2002), "The Xia-Shang-Zhou Chronology Project", Journal of East Asian Archaeology, 4: 321–333.
* XSZCP Group (2000), "The Xia-Shang-Zhou Chronology Project Report for the years of 1996-2000 Arxivat 2010-12-29 a Wayback Machine.".
* F. Richard STEPHENSON (2008), "How reliable are archaic records of large solar eclipses?", Journal for the History of Astronomy, 39: 229–250.
# Incident de Grays de 2019

El 23 d'octubre de 2019, els cossos de 39 persones van ser trobats en el refrigerador d'un camió a Grays, Essex, Anglaterra. Es creu que són víctimes del tràfic de persones o que eren immigrants tractant de colar-se al Regne Unit. El cotxe remolc havia sigut enviat des del port de Zeebrugge, Bèlgica, a Purfleet, Regne Unit, i el camió es creu que va entrar a través d'Irlanda del Nord; arribant a l'illa a través del port de Holyhead, Gal·les. La policia d'Essex està duent a terme la investigació del cas, i autoritats del Regne Unit, Irlanda, i Bèlgica també estan treballant en ell.

## Incident

El 23 d'octubre de 2019, personal de l'East of England Ambulance Service va rebre una telefonada en la qual es deia que sobre l'01:40 BST s'havien trobat 39 cossos inerts en el cotxe remolc refrigerat d'un camió. El contenidor estava a l'Eastern Avenue del Parc Industrial de Waterglade a Grays, Essex. El servici d'ambulàncies va informar la policia i aquesta va arribar poc després. No es va informar de qui havia avisat el servici d'emergències.
Després que arribara la policia l'Eastern Avenue es va tancar i no es va tornar a obrir fins al 25 d'octubre. El conductor del camió tenia 25 anys i era de Portadown, Comtat d'Armagh, Irlanda del Nord. Va ser arrestat al lloc dels fets per ser sospitós d'assassinat.

## Referències

* ↑ «Essex lorry deaths: Vietnamese families fear relatives among dead». BBC News, 25-10-2019.
* ↑ Peltier, Elian; Specia, Megan «39 Bodies Found in Truck in U.K.; Police Seek to Retrace Fatal Journey». The New York Times, 23-10-2019.
* 1 2 Wathen, Tommy; Gregory, James; O'Neill, Lottie; Hooper, Alasdair; Gray, Brad «Live: Murder investigation after 39 people found dead in lorry container». EssexLive, 23-10-2019.
* 1 2 «Actualització: divendres 25 d'octubre de 18:07». Essex Police. Arxivat de l'original el 25 d'octubre de 2019. [Consulta: 27 octubre 2019].
# Arkys

Arkys és un gènere d'aranyes araneomorfes de la família dels àrquids (Arkyidae). Sovint són de mida petita, amb un abdomen triangular.

## Taxonomia

Segons el World Spider Catalog versió 19.5, 16 de maig de 2018, existeixen les següents espècies:
* Arkys alatus Keyserling, 1890 — Queensland, Nova Gal·les del Sud
* Arkys brevipalpus Karsch, 1878 — Nova Caledònia
* Arkys bulburinensis Heimer, 1984 — Queensland, Nova Gal·les del Sud
* Arkys cicatricosus (Rainbow, 1920) — Illes Lord Howe
* Arkys cornutus L. Koch, 1872 — Nova Guinea, Queensland
* Arkys coronatus (Balogh, 1978) — Nova Guinea
* Arkys curtulus (Simon, 1903) — Austràlia Oriental
* Arkys dilatatus (Balogh, 1978) — Queensland
* Arkys furcatus (Balogh, 1978) — Queensland
* Arkys gracilis Heimer, 1984 — Queensland
* Arkys grandis (Balogh, 1978) — Nova Caledònia
* Arkys hickmani Heimer, 1984 — Tasmània
* Arkys kaszabi (Balogh, 1978) — Nova Guinea
* Arkys lancearius Walckenaer, 1837 — Nova Guinea a Nova Gal·les del Sud
* Arkys latissimus (Balogh, 1982) — Queensland
* Arkys montanus (Balogh, 1978) — Nova Guinea
* Arkys multituberculatus (Balogh, 1982) — Queensland
* Arkys nimdol Chrysanthus, 1971 — Nova Guinea
* Arkys nitidiceps Simon, 1908 — Austràlia Occidental
* Arkys occidentalis (Reimoser, 1936) — Illes Buru
* Arkys roosdorpi (Chrysanthus, 1971) — Nova Guinea
* Arkys semicirculatus (Balogh, 1982) — Queensland
* Arkys sibil (Chrysanthus, 1971) — Nova Guinea
* Arkys simsoni (Simon, 1893) — Tasmània
* Arkys soosi (Balogh, 1982) — Nova Guinea
* Arkys toxopeusi (Reimoser, 1936) — Illes Buru
* Arkys transversus (Balogh, 1978) — Nova Gal·les del Sud
* Arkys tuberculatus (Balogh, 1978) — Queensland
* Arkys varians (Balogh, 1978) — Nova Caledònia
* Arkys vicarius (Balogh, 1978) — Nova Caledònia
* Arkys walckenaeri Simon, 1879 — Austràlia, Tasmània

### Sinònims

Hi ha 5 espècies amb sinonímies establertes en data de maig de 2018:
* Arkys clavatus Keyserling, 1884 = Arkys walckenaeri Simon, 1879 (Heimer, 1984a: 175).
* Arkys magnifica, (Urquhart, 1893) = Arkys alticephala (Urquhart, 1891) (Framenau, Scharff & Harvey, 2010: 166).
* Arkys nitidiceps, Simon, 1908 = Arkys walckenaeri Simon, 1879 (Framenau, Scharff & Harvey, 2010: 167).
* Arkys perlatus, Simon, 1889 = Arkys brevipalpus Karsch, 1878 (Heimer, 1984a: 160).
* Arkys simsoni, (Simon, 1893) = Arkys alticephala (Urquhart, 1891) (Framenau, Scharff & Harvey, 2010: 166).

## Referències

* 1 2 3 «Gen. Arkys Walckenaer, 1837». World Spider Catalog. [Consulta: 16 maig 2018].

## Enllaços externs

* (anglès) World Spider Catalog: Arkys Walckenaer, 1837 en la família Arkyidae +base de dades
# Boscos montans xeròfits somalis

Els boscos d'arbusts xèrics de muntanya somalis són una ecoregió de boscos xèrics i desèrtics a Somàlia. L'ecoregió es troba a les agrestes muntanyes de Karkaar, que són paral·leles i properes a la costa nord de Somàlia al golf d'Aden, i segueix la costa del mar d'Aràbia nord de Somàlia, des del cap de Guardafui al sud fins a Eyl.

## Ubicació

Aquesta ecoregió s'estén al llarg de la costa de Somàlia a través de les regions de Somalilàndia i Puntland des de la muntanya Shimbiris a l'est de Hargeysa a través de les muntanyes septentrionals de Somàlia fins a Raas Caseyr, i abasta la punta de la Banya d'Àfrica, i continua uns 300 quilòmetres al sud al llarg de la Plana costanera de Somàlia.
La major part de superfície de l'ecoregió està rodejada de l'ecoregió d'Arbusts i matolls Somalis d'Acacia i Commiphora.

## Flora i medi físic

La majoria de les zones més altes de muntanya estan compostes per calcàries i guix, cobertes de litosols de rendzina fina i drenant lliure que conserven poca humitat fora de les estacions de pluges.
Moltes espècies endèmiques es limiten a aquestes zones, com la Reseda sessilifolia, que creix en afloraments de guix.
La vegetació d'aquesta ecoregió varia a causa de l'elevació, les precipitacions i els tipus de sòls o roques. A cotes més baixes, s'han desenvolupat xerosols i yermosols, particularment a les planes costaneres de la terra baixa que voregen l'oceà Índic. Aquí, hi ha poca o cap vegetació en aquest hàbitat fins al semidesert. A les zones subcostals, la vegetació llenyosa es fa més densa amb espècies dominants dels gèneres Acacia, Commiphora i Boswellia. Al llarg dels costats de l'escarpa es produeixen matolls de fulla perenne i semiperennes semblants a màquia amb espècies com Dracaena schizantha, Cadia purpea, Buxus hildebrandtii i Pistacia aethiopica, mentre que les restes del bosc de ginebres creixen a altituds més elevades a les muntanyes.

## Referències

* ↑ «Deserts and xeric shrublands - Somali montane xeric woodlands» (en anglès). WWF. [Consulta: 25 octubre 2019].